[{"text_idx": "#000000", "text": "Canllaw Myfyrwyr Campws y Gogledd"}, {"text_idx": "#000001", "text": "Mae Campws y Gogledd yn cynnwys neuaddau preswyl Aberda\u0302r, Aberconwy, Hodge a Colum. Mae hi wedi\u2019i lleoli ar gampws Parc Cathays ac mae\u2019r holl breswylfeydd uchod llai na 10 munud i ffwrdd o\u2019r Prif Adeilad ar droed a thua 30 munud i ffwrdd o gampws Parc y Mynydd Bychan. Mae\u2019r brif dderbynfa wedi\u2019i lleoli yn Neuadd Aberda\u0302r ac mae\u2019r oriau agored o 8yb i 7yh."}, {"text_idx": "#000002", "text": "Fel y gwelir yn ffigwr a thabl 1, mae Campws y Gogledd wedi ei lleoli yng nghanol y Brifysgol ac mae hi ond yn daith fer ar droed i gyrraedd canol y dref ac Undeb y Myfyrwyr. Mae llawer o fyfyrwyr yn cerdded o gwmpas yr ardal ar bob awr o\u2019r dydd o ganlyniad i'r nifer o adrannau a llyfrgelloedd cyfagos. Mae cyfleusterau arlwyo yn Neuadd Aberda\u0302r sydd ar gael i fyfyrwyr rhwng 8yb a 4yh o ddydd Llun i ddydd Gwener. Yn fwy, mae gan Neuadd Aberda\u0302r neuadd fwyta, gardd a lolfa ble m ae digwyddiadau a gynhelir gan y Ti\u0302m Bywyd Preswylfeydd yn digwydd."}, {"text_idx": "#000003", "text": "Fel y nodir ar eich cytundeb preswylfeydd, gallech gasglu eich allweddi, cyfarwyddiadau, post a chofrestri am feddyg yn Neuadd Aberda\u0302r. Ar y diwrnod rydych yn cyrraedd, byddech yn cael eich croesawi a\u2019ch tywys i'ch ystafell gan gynorthwyydd y Ti\u0302m Bywyd Preswyl. Byddent yn eich cynorthwyo i ymgyfarwyddo a\u0302\u2019r campws a gallent ateb unrhyw gwestiynau sydd gennych."}, {"text_idx": "#000004", "text": "\ufeffMae\u2019r cynorthwywyr hefyd yn cynnal digwyddiadau dwywaith yr wythnos er mwyn i chi gwrdd a\u0302 phobl o gampysau gwahanol, ac i fod yn gymorth os oes gennych gwestiynau. Bydd y Ti\u0302m Bywyd Preswyl hefyd yn annog bywyd cymunedol positif ar y cyd gyda\u2019r ti\u0302m rheoli trwy gynnal cyfarfodydd fflatiau."}, {"text_idx": "#000005", "text": "Mae myfyrwyr yn Neuadd Aberda\u0302r sydd wedi dewis yr opsiwn o lety gyda chyfleuster arlwyo yn gallu buddio o\u2019r profiad o fwyta brecwast a chinio gyda\u2019i gilydd yn ystod yr wythnos gweithio. I\u2019r gweddill, yn ogystal a\u0302 chyfathrebu gyda chymdogion yn y ceginau cymunedol ac yn ystod digwyddiadau Bywyd Preswylfeydd, mae nifer o gymdeithasau yn Undeb y Myfyrwyr y gallech ymuno er mwyn cwrdd a\u0302 phobl gyda diddordebau tebyg! Gallech ddarganfod mwy o wybodaeth am y bobl yn eich adeilad trwy ymuno a\u0302 grwpiau o gyd-fyfyrwyr yn yr un neuadd breswyl ar ogystal a\u0302 Facebook."}, {"text_idx": "#000006", "text": "PARCH, elfen syml ond hynod bwysig. Efallai dyma\u2019r tro gyntaf i chi gyd-fyw a chymdeithasu gyda grw\u0302p o ddieithriaid. Y cyngor gorau ydy i barchu eich gilydd. Mae\u2019n bosib bydd gennych arferion dyddiol, cefndiroedd neu ieithoedd gwahanol. Mae\u2019n bwysig iawn i barchu ac i fod yn ystyriol i'ch gilydd."}, {"text_idx": "#000007", "text": "Mewn preswylfeydd, mae gofyn i chi gadw\u2019r ardaloedd cymunedol (a\u2019ch ystafelloedd) yn lan ac yn daclus. Dylai fflatiau gynnal cyfarfodydd aml i ddelio gyda materion megis glanhau neu arferion dyddiol gwahanol ar gychwyn y flwyddyn academaidd. Bydd hyn yn eich helpu i ddeall sut y gallech ddygymod gyda\u2019ch gilydd a sut i rannu\u2019r cyfrifoldebau glanhau."}, {"text_idx": "#000009", "text": "Mae ein bwriad o sicrhau eich bod chi\u2019n cael yr amser gorau posib yn y brifysgol yn cychwyn y foment rydych yn cyrraedd eich llety ble rydym ni\u2019n eich croesawi chi i'ch cartref newydd. Rydyn ni\u2019n cynnal cyfarfodydd fflatiau ar gychwyn y flwyddyn er mwyn sicrhau bod eich hawliau\u2019n cael eu hamddiffyn a bod cymuned bositif yn cael ei ffurfio. Ar o\u0302l y cyfnod yma rydyn ni\u2019n parhau i ofalu am eich lles trwy gydol eich arhosiad trwy adnabod a chefnogi myfyrwyr archolladwy, delio gydag ymddygiad anweddus a chynnig cyngor onest heb feirniadaeth. Gallwn gynnig cymorth i fyfyrwyr archolladwy trwy gefnogaeth gan gymheiriaid a darparu gwybodaeth am wasanaethau arbenigol."}, {"text_idx": "#000010", "text": "Yn ogystal a\u0302 hyn, mae triniaeth hafal a pharch tuag at fyfyrwyr o bob cefndir a diwylliant yn anhepgor yn ein llygaid ni, am hynny mae amryw o fyfyrwyr gwahanol yn ein ti\u0302m ni. Rydyn ni\u2019n meddwl bod ein gwahaniaethau diwylliannol yn rhywbeth y gallem ddathlu trwy ein digwyddiadau ble y gallem rannu ein syniadau a chredoau gwahanol er mwyn hybu ymwybyddiaeth a chynhwysiant."}, {"text_idx": "#000012", "text": "Mae rhai o\u2019n dathliadau\u2019n cynnwys Ramadan, Nadolig, Diolchgarwch, a'r Flwyddyn Newydd Tsieine\u0308eg. Rydyn ni hefyd yn cynnal lolfeydd coffi wythnosol ym mhob un o\u2019r preswylfeydd ble gallech ffeindio cymorth neu dreulio amser gyda gweddill eich fflat. Fel preswyliwr mae eich adborth a\u2019ch barn yn werthfawr iawn, rydyn ni\u2019n gwrando ar yr hyn rydych yn dweud ac yn ymateb i'r hyn rydych yn rhannu."}, {"text_idx": "#000013", "text": "Mae tri gyfleuster golchi dillad wahanol yng Nghampws y Gogledd: un ar gyfer Neuadd Aberda\u0302r, un ar gyfer Neuadd Hodge ac un ar gyfer Neuadd Colum, y tai myfyrwyr a Neuadd Aberconwy. Mae\u2019r un olaf wedi\u2019i lleoli trwy Neuadd Aberconwy y tu o\u0302l i Dy 130 yn Neuadd Colum. Mae\u2019r galw ar y peiriannau\u2019n uchel felly gwiriwch yr ap \u2018Cardiff Students\u2019 ar gyfer statws y peiriannau cyn i chi fynd. Gosodwch larwm i ganu cyn i chi orfod casglu eich dillad fel nad ydych yn tarfu ar fyfyrwyr sy\u2019n aros i ddefnyddio\u2019r cyfleusterau. Mae\u2019r adeilad golchi dillad ar agor 24/7 ac mae\u2019n costio \u00a32.90 am sesiwn golchi a \u00a31.50 am sesiwn sychu dillad."}, {"text_idx": "#000014", "text": "Mae\u2019r holl bost yn mynd i'r dderbynfa a gallech gasglu eich post yn ystod oriau gweithio. Mae\u2019r dderbynfa yn derbyn post o\u2019r Post Brenhinol ac er mwyn i chi gasglu eich nwyddau bydd angen dangos eich cerdyn myfyriwr a phreswyl, cyn llofnodi. Gallech wneud hyn ar o\u0302l derbyn e-bost yn cadarnhau bod eich nwyddau wedi cael eu derbyn gan y dderbynfa. Os ydych yn disgwyl nwyddau o Amazon Prime, rydym yn argymell defnyddio cloer Amazon cyfagos. Mae cloer Amazon ger ochr Undeb y Myfyrwyr ar bwys mynedfa\u2019r gampfa. Mae\u2019r hwb Amazon tu fas i adeilad yr Undeb felly y mae hi ar gael 24/7. Rydym hefyd yn argymell eich bod yn rhoi eich rhif ffo\u0302n i'r cwmni trawsgludo felly mae modd i'r gyrrwr eich galw os oes angen, yn enwedig os ydych chi wedi trefnu trawsgludiad tu hwnt i oriau gweithio."}, {"text_idx": "#000015", "text": "Er mwyn anfon eich post, mae blwch post tu allan i Neuadd Aberda\u0302r. Er mwyn casglu eich post mae blychau post tu fewn i bob neuadd breswyl ger mynedfeydd yr adeiladau. Er mwyn deall sut i ysgrifennu eich cyfeiriad, edrychwch ar y poster yn eich cegin! Os hoffech anfon post, boed yn y DU neu dramor, mae swyddfa bost ar lawr gwaelod Undeb y Myfyrwyr."}, {"text_idx": "#000016", "text": "Os ydych yn dymuno ennill arian, rydym yn argymell cofrestri gyda\u2019r gwasanaeth gwaith, Siop Swyddi, yn Undeb y Myfyrwyr. Maent yn anfon e-byst yn hysbysebu swyddi ar ddyddiau penodol, ee os oes angen mwy o staff yn y Stadiwm Principality ar ddiwrnodau rygbi. Nid oes cytundebau hirfaith ac mae\u2019r swyddi\u2019n cael eu llenwi ar sail y cyntaf i'r felin. Gallech gofrestri ar wefan Undeb y Myfyrwyr ( ond bydd angen i chi ddangos eich pasport, cerdyn myfyriwr a dyddiau tymor eich ysgol academaidd, i staff y swyddfa er mwyn cofrestri. Mae\u2019r swyddfeydd yn Undeb y Myfyrwyr yn Cathays neu yn Lounge IV yn yr ysbyty ar Gampws Parc y Mynydd Bychan. Byddech yn derbyn cerdyn Siop Swyddi sydd allu cael ei defnyddio am flwyddyn, gallech adnewyddu hyn unwaith iddi ddod i ben. Mae\u2019r gwasanaeth hefyd yn hysbysebu swyddi rhan amser parhaol."}, {"text_idx": "#000017", "text": "Gampfa\u2019r Brifysgol ydy\u2019r gampfa agosaf, wedi ei lleoli ar Blas y Parc, ond os ydych yn hapus i fynd i'r dref mae JD Gym a The Gym sy\u2019n eithaf rhad ac fel arfer maent yn cynnig prisiau arbennig yn ystod wythnos y glas. Maent fel arfer yn bresennol yn ystod ffair wythnos y glas felly ewch i weld beth sydd ar gael!"}, {"text_idx": "#000019", "text": "\ufeff\ufeffLidl \u2013 dyma\u2019r prif archfarchnad i fyfyrwyr sydd wedi\u2019i lleoli ar draws yr heol ac sydd ond yn daith o ddau funud. Mae Sainsburys\u2019 Local a Korean & Japanese Food Shop wedi\u2019u lleoli ar Woodville Road ac yn daith o 10 munud ar droed.Tesco Extra 24 awr \u2013 llawer iawn o ddewis ac mae adran bwydydd rhyngwladol. Ystyriwch ysgrifennu rhestr siopa er mwyn peidio gwario gormod o arian. Efallai bod casglu eich bwyd neu defnyddio trawsgludiadau yn fwy effeithlon os ydych yn siopa gyda gweddill eich fflat. M&S FOODHALL \u2013 mae siop yng nghanolfan siopa Dewi Sant yng nghanol y dref. Serch hynny, mae hyn yn drytach na Tesco a Lidl, ond mae\u2019r nwyddau o well ansawdd. Tesco Metro \u2013 yng Nghanolfan Siopa Capitol yng nghanol y dref."}, {"text_idx": "#000021", "text": "Hoffi Coffi \u2013 un o\u2019r siopau coffi mwyaf poblogaidd ymysg myfyrwyr; mae hi wedi\u2019i lleoli drws nesaf i'r Llyfrgell ASSL ger y bont, Mae\u2019n hynod ddefnyddiol os hoffech brynu coffi blasus cyn i chi fynd i'ch darlithoedd."}, {"text_idx": "#000022", "text": "Metchy\u2019s cafe\u0301 \u2013 drws nesaf i Lidl, dyma gaffi y gallech ymweld a\u0302 rhwng darlithoedd neu ar eich ffordd i'r llyfrgell. Mae hi hefyd yn lle hyfryd i fynd am bryd o fwyd cyflym."}, {"text_idx": "#000023", "text": "Os ydych yn chwilio am fwyd heb gynnyrch llaeth neu fwyd fegan, ar Cathays Terrace mae\u2019r Embassy Cafe\u0301. Dyma gaffi y dylech ymweld a\u0302g os hoffech gerddoriaeth Indie neu gerddoriaeth o\u2019r 90au\u2019n chwarae yn y cefndir tra rydych yn astudio neu\u2019n dal i fyny gyda ffrind."}, {"text_idx": "#000024", "text": "Green Shoots - sydd wedi'i leoli yn y Prif Adeilad ar Park Place, mae Green Shoots yn gaffi newydd gwych sy'n gwasanaethu llu o eitemau brecwast a chinio am gost fforddiadwy."}, {"text_idx": "#000026", "text": "Coco Gelato \u2013 efallai nid rhywle i fynd yn ddyddiol, ond rhywle i fynd am amheuthun o bryd i'w gilydd. Mae Coco Gelato\u2019n cynnig dewis enfawr o hufen ia\u0302 Eidaleg a chrempogau. Mae hi\u2019n daith o 15 munud ar waelod Woodville Road ger Heol Crwys."}, {"text_idx": "#000027", "text": "Deliveroo, UberEats a JustEat: Dyma wefannau sy\u2019n cynnig trawsgludiad bwyd. Mae rhai yn cynnig disgownt am fyfyrwyr y gallech wirio os ydych yn ymweld a\u0302 UNIDAYS."}, {"text_idx": "#000028", "text": "Woodville Road a Heol Crwys: Mae gan y strydoedd yma dewis eang iawn o fwydydd wahanol o fwyd Thai, Mediteranaidd a Tsieineaidd. Os ydych yn hoffi blasu bwydydd wahanol, ewch i ymweld a\u0302\u2019r bwytai ar hyd y strydoedd yma!"}, {"text_idx": "#000029", "text": "City Road: Mae\u2019r stryd yma\u2019n bellach i ffwrdd ond mae yna nifer o fwytai ar hyd yr heol."}, {"text_idx": "#000030", "text": "Serch yr opsiynau uchod, mae coginio gartref yn rhatach, felly os ydych yn dilyn cyllid byddwch yn ymwybodol o\u2019r tebygolrwydd o wario mwy o arian os ydych yn bwyta allan neu\u2019n archebu bwyd yn aml."}]